|  |
| --- |
|  |
| **Gulbenes novada pašvaldības** **ūdenssaimniecības pakalpojumu attīstības veicināšanas komisija** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401Tālrunis 64497710, mob. 26595362, e-pasts: dome@gulbene.lv, [www.gulbene.lv](http://www.gulbene.lv) |

**Gulbenes novada pašvaldības**

 **ūdenssaimniecības pakalpojumu attīstības veicināšanas komisijas sēdes**

**PROTOKOLS**

Gulbenē

**2024. gada 18. jūnijā Nr. GND/2.11.1/24/1**

**Sēdi atklāj:** plkst. 9.00

**Sēdi vada**: Gulbenes novada pašvaldības ūdenssaimniecības pakalpojumu attīstības veicināšanas komisijas priekšsēdētāja, Gulbenes novada domes priekšsēdētāja vietniece Guna Švika

**Sēdē piedalās:**

Komisijas locekļi:

* Gulbenes novada Centrālās pārvaldes Juridiskās un personālvadības nodaļas vecākā juriste Inta Bindre;
* Gulbenes novada Centrālās pārvaldes Īpašumu pārraudzības nodaļas vides pārvaldības speciāliste Dace Kurša;
* Gulbenes novada Gulbenes pilsētas nekustamā īpašuma pārvaldnieks Kaspars Rakstiņš.

**Sēdē nepiedalās**: Gulbenes novada Gulbenes pilsētas pārvaldes vadītājs Ginta Āboliņš

**Sēdi protokolē:** Gulbenes novada pašvaldības ūdenssaimniecības pakalpojumu attīstības veicināšanas komisijas loceklis, Gulbenes novada pašvaldības Īpašumu pārraudzības nodaļas vides pārvaldības speciāliste Dace Kurša

**DARBA KĀRTĪBA:**

1. Par Gulbenes novada pašvaldības līdzfinansējuma piešķiršanu nekustamā īpašuma Raiņa iela 28, Gulbene, Gulbenes novads, pieslēgšanai centralizētajai ūdensapgādes un kanalizācijas sistēmai.

**1.§**

**Par Gulbenes novada pašvaldības līdzfinansējuma piešķiršanu nekustamā īpašuma Raiņa iela 28, Gulbene, Gulbenes novads, pieslēgšanai centralizētajai ūdensapgādes un** **kanalizācijas sistēmai**

ZIŅO: G.Švika

LĒMUMA PROJEKTU SAGATAVOJA: D.Kurša

DEBATĒS PIEDALĀS:

2024. gada 6. jūnijā Gulbenes novada pašvaldība saņēma […], 2024. gada 6. jūnija iesniegumu (Gulbenes novada pašvaldībā reģistrēts ar Nr. GND/5.10/24/1207-M) ar lūgumu piešķirt pašvaldības līdzfinansējumu nekustamā īpašuma Raiņa iela 28, Gulbene, Gulbenes novads, pieslēgšanai centralizētajai ūdensapgādes un kanalizācijas sistēmai un apliecinājumu par finanšu līdzekļu pietiekamību pieslēguma priekšfinansēšanai.

2024. gada 13. jūnijā Gulbenes novada pašvaldība saņēma […], 2024. gada 13. jūnija iesniegumu (Gulbenes novada pašvaldībā reģistrēts ar Nr. GND/5.10/24/1264-M), ar kuru precizēja lūgumu piešķirt pašvaldības līdzfinansējumu nekustamā īpašuma Raiņa iela 28, Gulbene, Gulbenes novads, pieslēgšanai centralizētajai ūdensapgādes un kanalizācijas sistēmai un apliecinājumu par finanšu līdzekļu pietiekamību pieslēguma priekšfinansēšanai. Iesniegumam ir pievienota Latvijas Republikas Vidzemes apgabaltiesas zvērināta notāra […]2024.gada 13.jūnijā izdota Universālpilnvara (aktu un apliecinājumu reģistrā reģistrēta ar Nr. 1100), kurā […], pilnvaro […], pārzināt visas viņa lietas, un šim nolūkam jebkurā laikā un jebkurā vietā pārstāvēt viņu, ciktāl vispār pārstāvība ir iespējama, to nekādi un ne ar ko neierobežojot, un tajā skaitā (bet ne tikai).

[…], ir nekustamā īpašuma ar kadastra numuru 5001 008 0078 un adresi Raiņa iela 28, Gulbene, Gulbenes novads, kas sastāv no zemes gabala ar kadastra numuru 5001 008 0078 un uz tā esošajām ēkām (būvēm): dzīvojamās ēkas ar kadastra apzīmējumu 5001 008 0078 001, garāžas ar kadastra apzīmējumu 5001 008 0078 002, pagraba ar kadastra apzīmējumu 5001 008 0078 003, saimniecības ēkas ar kadastra apzīmējumu 5001 008 0078 004 un šķūņa ar kadastra apzīmējumu 5001 008 0078 005, īpašnieks (īpašuma tiesības ir nostiprinātas pamatojoties uz 1999. gada 25.oktobra līgumu ar Latvijas Hipotēku un zemes banku Nr.44/0325, 1987.gada 8.oktobra aktu par ēku pieņemšanu ekspluatācijā, par ko 2000.gada 14.janvāra Gulbenes pilsētas zemesgrāmatas nodalījumā Nr. 907 izdarīts ieraksts, žurnāls Nr. 132).

Gulbenes novada pašvaldības domes 2020. gada 29. oktobra saistošo noteikumu Nr. 23 “Par Gulbenes novada pašvaldības līdzfinansējuma apmēru nekustamo īpašumu pieslēgšanai centralizētajai ūdensapgādes un kanalizācijas sistēmai” 13.2. un 13.3. apakšpunkts nosaka, ka, lai pieteiktos pašvaldības līdzfinansējuma saņemšanai, pretendents pašvaldībā iesniedz iesniegumu, pievienojot būvniecību regulējošos normatīvajos aktos noteikto projektēšanas dokumentāciju un apliecinājumu par finanšu līdzekļu pietiekamību pieslēguma priekšfinansēšanai un 15. punkts nosaka, ka pretendenta un iesnieguma atbilstību saistošajos noteikumos noteiktajām prasībām izvērtē Gulbenes novada domes izveidota komisija.

Inženiertīkla pievada novietojuma plāns izstrādāts saskaņā ar Ministru kabineta 2017. gada 9. maija noteikumu Nr. 253 “Atsevišķu inženierbūvju būvnoteikumi” 18. punktu.

Iepazīstoties ar iesniegumam pievienotiem dokumentiem, konstatējams, ka ir iesniegti visi Gulbenes novada pašvaldības domes 2020. gada 29. oktobra saistošo noteikumu Nr. 23 “Par Gulbenes novada pašvaldības līdzfinansējuma apmēru nekustamo īpašumu pieslēgšanai centralizētajai ūdensapgādes un kanalizācijas sistēmai” 13. punktā minētie dokumenti.

Pirms lēmuma pieņemšanas Gulbenes novada pašvaldības ūdenssaimniecības pakalpojumu attīstības veicināšanas komisija pārbaudīja […]atbilstību Gulbenes novada pašvaldības domes 2020. gada 29. oktobra saistošo noteikumu Nr. 23 “Par Gulbenes novada pašvaldības līdzfinansējumu nekustamā īpašuma pieslēgšanai centralizētajai ūdensapgādes un kanalizācijas sistēmai” 8.3. un 8.4. apakšpunktā noteiktajām prasībām, kas nosaka, ka pašvaldības līdzfinansējumu piešķir, ja pretendentam nav parādu par sniegtajiem sabiedriskajiem ūdenssaimniecības pakalpojumiem un nav nekustamā īpašuma nodokļa parādu Gulbenes novadā, un konstatēja, ka iesnieguma iesniedzējam:

* nav nekustamā īpašuma nodokļa parādu (Gulbenes novada pašvaldības 2024. gada 17. jūnija izziņa Nr. GND/5.13.7/24/80);
* nav SIA “Gulbenes Energo Serviss” ūdensapgādes pakalpojuma maksājumu parādu (SIA “Gulbenes Energo Serviss” 2024. gada 18.jūnija izziņa Nr. GES/2024/1.3/481).

Pamatojoties uz Gulbenes novada pašvaldības domes 2020. gada 29. oktobra saistošo noteikumu Nr. 23 “Par Gulbenes novada pašvaldības līdzfinansējuma apmēru nekustamo īpašumu pieslēgšanai centralizētajai ūdensapgādes un kanalizācijas sistēmai” 11. punktu, kas nosaka, ka pašvaldības līdzfinansējums tiek piešķirts 50% apmērā, bet ne vairāk kā 2000,00 *euro* (divi tūkstoši *euro*), būvniecības izmaksām viena nekustamā īpašuma pieslēgšanai centralizētajai ūdensapgādes un/vai kanalizācijas sistēmai, 20. punktu, kas nosaka, – ja pretendents, iesniegums un nekustamais īpašums, par kuru pieprasīts pašvaldības līdzfinansējums, atbilst saistošajos noteikumos noteiktajām prasībām, komisija pieņem lēmumu par pašvaldības līdzfinansējuma piešķiršanu, un Gulbenes novada pašvaldības ūdenssaimniecības pakalpojumu attīstības komisijas nolikumu, kas apstiprināts ar Gulbenes novada pašvaldības domes 2021. gada 25. februāra lēmumu Nr. GND/2021/168, 2., 5. un 11. punktu, atklāti balsojot: PAR – 4 (Inta Bindre, Dace Kurša, Kaspars Rakstiņš, Guna Švika), PRET – nav, ATTURAS – nav, Gulbenes novada pašvaldības ūdenssaimniecības pakalpojumu attīstības veicināšanas komisija NOLEMJ:

1. PIEŠĶIRT […], Gulbenes novada pašvaldības līdzfinansējumu 50% apmērā no būvniecības izmaksām, bet ne vairāk kā 2000,00 EUR (divi tūkstoši *euro*) dzīvojamās mājas ar dzīvojamās ēkas ar kadastra apzīmējumu 5001 008 0078 001 un adresi Raiņa iela 28, Gulbene, Gulbenes novads, pieslēgšanai centralizētajai ūdensapgādes un kanalizācijas sistēmai.
2. SLĒGT ar […], līdzfinansējuma līgumu.

3. UZDOT Gulbenes novada Centrālās pārvaldes Juridiskajai un personālvadības nodaļai sagatavot līdzfinansējuma līgumu.

4. UZDOT Gulbenes novada Centrālās pārvaldes Īpašuma pārraudzības nodaļas vides pārvaldības speciālistei D. Kuršai rakstveidā paziņot […], par finansējuma piešķiršanu un uzaicināt noslēgt līdzfinansējuma līgumu.

5. UZDOT […], pēc pieslēguma būvniecības darbu pabeigšanas un līgumu par sabiedrisko ūdenssaimniecības pakalpojumu lietošanu noslēgšanas ar pakalpojuma sniedzēju iesniegt Gulbenes novada pašvaldības ūdenssaimniecības pakalpojumu attīstības veicināšanas komisijai pieslēguma centralizētajai ūdensapgādes un kanalizācijas sistēmai būvniecības izdevumus apliecinošus dokumentus izmaksājamā pašvaldības līdzfinansējuma apmēra noteikšanai.

Atbilstoši Administratīvā procesa likuma 70.panta pirmajai daļai šis lēmums stājas spēkā ar brīdi, kad tas paziņots adresātam. Atbilstoši Paziņošanas likuma 8.panta trešajai daļai dokuments, kas paziņots kā ierakstīta pasta sūtījums, uzskatāms par paziņotu septītajā dienā pēc tā nodošanas pastā. Pamatojoties uz Administratīvā procesa likuma 76.panta pirmo un otro daļu, 77.panta pirmo daļu, 79.panta pirmo daļu, šo lēmumu viena mēneša laikā no tā spēkā stāšanās dienas var apstrīdēt Gulbenes novada domē, apstrīdēšanas iesniegumu iesniedzot Gulbenes novada pašvaldībā, Ābeļu ielā 2, Gulbenē, Gulbenes novadā, LV-4401.

Sēdi slēdz 2024. gada 18. jūnijā plkst. 10.00

Komisijas sēdes vadītājs \_\_\_\_\_\_\_\_\_\_ Guna Švika

Komisijas locekļi \_\_\_\_\_\_\_\_\_\_ Inta Bindre

 \_\_\_\_\_\_\_\_\_\_ Dace Kurša

 \_\_\_\_\_\_\_\_\_\_ Kaspars Rakstiņš